b"\n_START_ARTICLE_\nCasa Pau (Prat de Comte)\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge entre mitgeres de tipus rural, molt allargada i amb dues fa\xc3\xa7anes, la principal d\xc3\xb3na al carrer Major._NEWLINE_Constru\xc3\xafda amb murs de ma\xc3\xa7oneria, consta de tres plantes amb balcons. Crida l'atenci\xc3\xb3 la gran obertura de la golfa. \xc3\x89s una casa poc corrent en aquesta zona._NEWLINE_La fa\xc3\xa7ana posterior \xc3\xa9s m\xc3\xa9s baixa perqu\xc3\xa8 el nivell del carrer \xc3\xa9s m\xc3\xa9s elevat. Tamb\xc3\xa9 est\xc3\xa0 m\xc3\xa9s abandonada, al ser aquesta part de la casa utilitzada com a magatzem, conserva per\xc3\xb2 la seva fusteria original al balc\xc3\xb3 superior, amb barrots i passamans treballats._NEWLINE_Porta una fa\xc3\xa7ana emblanquinada._NEWLINE_Actualment s'han rehabilitat les fa\xc3\xa7anes i la coberta. S'ha eliminat la finestra de les golfes i el balc\xc3\xb3 de la segona planta de la fa\xc3\xa7ana principal i redu\xc3\xaft les obertures de les golfes de la fa\xc3\xa7ana posterior."